บาทเปิด 35.45/46 บาทต่อดอลล่าร์  แข็งค่า
เงินบาทเปิดตลาด 35.45/46 บาทต่อดอลล่าร์  แข็งค่ารับเม็ดเงินไหลเข้า หลัง Q3/59 ของไทยออกมาดี
22 พ.ย. 2559

เงินบาทเปิดตลาด 35.45/46 บาทต่อดอลล่าร์  แข็งค่ารับเม็ดเงินไหลเข้า หลัง Q3/59 ของไทยออกมาดี
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 35.45/46 บาท/ดอลลาร์ แข็งค่าจากช่วงเย็นวานนี้ที่ปิดตลาดที่ระดับ 35.51 บาท/ดอลลาร์
เงินบาทปรับตัวแข็งค่าขึ้น หลังจากได้ปัจจัยด้านเศรษฐกิจที่สภาพัฒน์ประกาศ GDP ของไทยไตรมาส 3/59 ว่าเติบโตได้ 3.2% โดยถือว่าเศรษฐกิจไทยยังการขยายตัวได้ต่อเนื่อง ส่งผลทำให้มี Flow ไหลเข้ามาในตลาดบ้านเรา
"บาทแข็งค่าขึ้นเล็กน้อย น่าจะเป็นผลมาจากที่สภาพัฒน์ประกาศตัวเลข GDP ที่ออกมาดี จึงทำให้มี inflow เข้ามา" นักบริหารเงิน ระบุ
นักบริหารเงิน คาดว่าวันนี้เงินบาทจะเคลื่อนไหวในกรอบ 35.40 - 35.50 บาท/ดอลลาร์